తెలంగాణలో మహిళా తహసీల్దార్ దారుణహత్య WATCH LIVE TV
పెళ్లాడదాం.. రషీద్ ఖాన్‌కు అమ్మాయి ప్రపోజ్
అప్ఘానిస్థాన్ క్రికెటర్ రషీద్ ఖాన్‌కు ఓ యువతి ప్రపోజ్ చేసింది. అది అలా ఇలా కాదు.. అందరూ చూస్తుండగా..
TNN | Updated:
Aug 25, 2017, 05:02PM IST
ఈ ఏడాది ఐపీఎల్&zwnj;లోకి అరంగేట్రం చేసిన అప్ఘాన్ స్పిన్నర్ రషీద్ ఖాన్ గుర్తున్నాడా? సన్ రైజర్స్ హైదరాబాద్ అతణ్ని రూ.4 కోట్లకు వేలంలో కొనుగోలు చేసింది. ఐపీఎల్&zwnj;లో అరంగేట్రం చేసిన తొలి అప్ఘాన్ ఆటగాడితడు. టీనేజీలోనే కళ్లు చెదిరే మొత్తాన్ని సొంతం చేసుకున్న ఈ కుర్రాడికి ఓ యువతి ప్రపోజ్ చేసింది. మనం పెళ్లాడదామంటూ ప్లకార్డు ద్వారా తన మనసులో మాట చేరవేసింది. ప్రస్తుతం రషీద్ ఖాన్ కరేబియన్ ప్రీమియర్ లీగ్ (సీపీఎల్)&zwnj;లో ఆడుతున్నాడు. అమెజాన్ వారియర్స్ తరఫున ఆడుతున్న రషీద్ ఏడు మ్యాచ్&zwnj;ల్లో 8 వికెట్లు తీసి సత్తా చాటుతున్నాడు.
రషీద్ అందాన్ని చూసిందో లేదంటే.. ఆటకే ముగ్దురాలైందో తెలియదు గానీ.. ఓ అమ్మాయి మాత్రం అతడికి ప్రపోజ్ చేసింది. సెయింట్ లూసియా స్టార్స్&zwnj;తో గ్రూప్ మ్యాచ్ జరుగుతున్న సమయంలో ఓ యువతి ఈ ప్రతిపాదన తీసుకొచ్చింది. రషీద్.. నువ్వు యంగ్, నేను యంగ్. నేను రొట్టెలు గుండ్రంగా చేస్తాను. మనిద్దరం సెటిల్ అవుదామంటూ ప్లకార్డును ప్రదర్శించింది. కానీ మనోడు మాత్రం ఇంకా రియాక్ట్ కాలేదు.
Someone Find Rashid Khan plz pic.twitter.com/PIM0In4tp7
&mdash; wimatch (@wimatchapp) August 23, 2017
క్రికెటర్లకు ఇలాంటి పెళ్లి ప్రతిపాదనలు కొత్తేం కాదు. పదేళ్ల క్రితం భారత్, పాకిస్థాన్ జట్ల మధ్య మ్యాచ్ జరుగుతున్నప్పుడు.. ఓ అమ్మాయి జహీర్ ఖాన్&zwnj;కు ఐ లవ్యూ అని రాసి ఉన్న ప్లకార్డును చూపింది. దక్షిణాఫ్రికా క్రికెటర్ క్వింటన్ డికాక్ ఇలాగే పెళ్లాడాడు కూడా. అతడి సషా హర్లీ గతంలో చీర్ లీడర్&zwnj;గా పని చేసేది. ఒకసారి ఆటోగ్రాఫ్ కోసం డికాక్ దగ్గరకు వచ్చింది. నాటి నుంచి ఇద్దరి మధ్య బంధం బలపడి.. అది పెళ్లి దాకా వెళ్లింది.